Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja Slovenskej republiky 

2.	Názov zmluvy: Návrh na uzavretie Dohody o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom 

3.	Účel a predmet zmluvy a jeho úprava v právnom poriadku Slovenskej republiky:
Účelom dohody je stanoviť všeobecné zásady spolupráce v oblasti satelitnej navigácie, ako aj práva a povinnosti Nórskeho kráľovstva najmä v príslušných oblastiach, ako je bezpečnosť. 
Predkladanou dohodou sa formalizuje a prehĺbi úzka integrácia Nórskeho kráľovstva do európskych programov GNSS. 

Dohodu uzatvorila Európska únia a jej členské štáty na jednej strane a Nórske kráľovstvo na strane druhej. Vzhľadom na to je Slovenská republika zmluvnou stranou dohody. 

4.	Priama úprava práv alebo povinností fyzických osôb alebo právnických osôb:
Predmetná dohoda neupravuje práva alebo povinnosti fyzických a právnických osôb.  

5.	Úprava predmetu medzinárodnej zmluvy v práve ES/EÚ:
Čl. 216 a 218 Zmluvy o fungovaní Európskej únie 
Spolupráca Nórskeho kráľovstva v programe Galileo sa organizuje dvoma doplnkovými nástrojmi: rozhodnutím Spoločného výboru EHP na pokrytie acquis programu Galileo a priloženou zmiešanou dohodou na poskytnutie záštity pre spoluprácu vrátane zásad budúcej spolupráce a doplnkových ustanovení týkajúcich sa oblasti bezpečnosti, normalizácie a osvedčovania. 

Rozhodnutie Spoločného výboru EHP č. 94/2009 z 8. júla 2009, ktorým sa mení a dopĺňa protokol 31 o spolupráci v špecifických oblastiach mimo štyroch slobôd a protokol 37 k Dohode o EHP, na základe ktorého Nórske kráľovstvo pristupuje k spolupráci na implementácii nariadenia Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie, nariadenia (ES) č. 1942/2006 z 12. decembra 2006, ktorým sa mení a dopĺňa nariadenie (ES) č. 1321/2004 o štruktúrach riadenia európskych programov satelitnej rádiovej navigácie a nariadenia Európskeho parlamentu a Rady (ES) č. 683/2008 z 9. júla 2008 o 
pokračovaní v implementácii európskych programov satelitnej navigácie (EGNOS a Galileo). 

Zhoda: úplná 

 

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Dohoda je podľa čl. 7 ods. 4 Ústavy Slovenskej republiky medzinárodnou hospodárskou zmluvou všeobecnej povahy, a preto je potrebné, aby bol pred ratifikáciou vyslovený súhlas Národnej rady Slovenskej republiky s dohodou. 

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Dohoda má zároveň podľa čl. 7 ods. 5 Ústavy Slovenskej republiky prednosť pred zákonmi, nakoľko je medzinárodnou zmluvou, na vykonanie ktorej nie je potrebný zákon. 

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Na vykonávanie medzinárodnej dohody nie je potrebné meniť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná dohoda týka.